لوسیان لۆران

لوسیان لۆران (بە ئینگلیزی: Lucien Laurent ١٠ی کانوونی دووەمی ١٩٠٧ – ١١ی نیسانی ٢٠٠٥) یاریزانێکی تۆپی پێی یەکێتی فەرەنسی بوو کە وەک ھێرشبەر یاری دەکرد بۆ فەرەنسا لە جامی جیھانیی فیفای ١٩٣٠ ,بەوە بەناوبانگە خاوەنی یەکەم گۆڵی جامی جیھانیی فیفایە. لە یاری نێوان ھەڵبژاردەی فەڕەنسا و ھەڵبژاردەی مەکسیک.

 پیشە 
لۆران لە سانت ماور دی فۆسێس لە شاری ڤال دی مارن لە نزیک پاریس لەدایکبووە. برا بچووکی جان لۆران بوو کە بەھەمان شێوە یاریزانی تۆپی پێ بوون، پێکەوە ناویان ھاتەوە بۆ پێکھاتەی ھەڵبژارەی فەڕەنسا بۆ جامی جیھانیی فیفا ھەروەھا بەھەمان شێوە لە پێکھاتەی فەڕەنسا بوون لە ئۆڵۆمپیادی ھاوینەی ١٩٢٨، بەڵام لوسیان لە ھیچ یارییەکەدا بەشداری نەکردووە.لۆران ناوی ھاتە پێکھاتەی فەرەنسا بۆ مۆندیالی ١٩٣٤, بەڵام بەھۆی پێکانەوە نەیتوانی یاری بکات. دواتر ڕووی لە شاری ڕێنس کرد و تا ساڵی ١٩٣٧ یاری بۆ ئەوان کرد، پاشان تا ساڵی ١٩٣٩ بۆ یانەی ئاڕ سی ستراسبۆرگ بەگشتی لۆران ١٠ جار یاری بۆ فەرەنسا کردووە، بەڵام لە مانگی ئایاری ١٩٣١دا تەنھا یەک گۆڵی دیکەی لە ئینگلتەرا تۆمارکرد.لۆرین بە خاوەنی یەکەم گۆڵی جامی جیھانی فیفا ناسراوە، پاش ئەوەی لە خولەکی ١٩ بەرامبەر ھەڵبژاردەی مەکسیک گۆڵێکی تۆمارکرد، لەم یارییەدا فەڕەنسا بە ئەنجامی ٤–١ یارییەکەی بردەوە، بەڵام لە دوو یاری دواتر بەرامبەر ئەرژەنتین و چیلی دۆرا، لەیاری سێیەم لوسیان بەھۆی پێکانەوی نەیتوانی بەشداری بکات. پێکانەکانی ڕێگربوون لە بەشداریکردن لە جامی جیھانی ١٩٣٤. بە شێوەیەکی گشتی لوسیان دەیاری لەگەڵ ھەڵبژاردەی فەڕەنسا ئەنجامدا. کاتێک جەنگی جیھانیی دووەم دەستی پێکدر لوسیان بەشداری جەنگەکەی کرد، بۆ ماوەی ٣ ساڵ وەک دیلێکی جەنگ لە ساکسۆنیا گیراوە، ساڵی ١٩٤٣ ئازادکرا، لوسیان تاکە یاریزانی زیندوو جامی جیھانی ١٩٣٠ بوو کاتێک ھەڵبژاردەی فەڕەنسا لەسەر خاکی خۆی جامی جیھانیی فیفای ١٩٩٨ بەرزکردەوە. حەوت ساڵ دواتر لە تەمەنی ٩٧ ساڵی لە شاری بێسانچۆن کۆچیی دوایی کرد.

 ڕێزلێنان 
 یاریزانی کۆتایی جامی فەرەنسا ساڵی ١٩٢٨ لەگەڵ سی ئەی پاریس
 براوەی جامی پژۆ لە ساڵی ١٩٣١ لەگەڵ یانەی سۆشۆ

 گۆڵە نێودەوڵەتییەکان 
+#. ڕێکەوت ھۆڵ بەرامبەر ئەنجام ئەنجام پێشبڕکێ 1. 1. ١٣ی تەممووزی ١٩٣٠ ئیستادیۆ پۆسیتۆس، مۆنتیڤیدۆ، ئۆرۆگوای 1 –0 4-1 مۆندیالی ١٩٣٠ 2. 2. ١٤ی ئایاری ١٩٣١ یاریگای ئۆڵۆمپی ئیڤ دوو مانۆیر، کۆڵۆمبس، فەرەنسا 1 –1 5-2 دۆستانە

 سەرچاوەکان 

پۆل:یاریزانانی جامی جیھانیی فیفای ١٩٣٤
پۆل:یاریزانانی جامی جیھانیی فیفای ١٩٣٠
پۆل:یاریزانانی تۆپی پێی فەڕەنسی
پۆل:مردووانی ٢٠٠٥
پۆل:لەدایکبووانی ١٩٠٧
پۆل:یاریزانانی ھەڵبژاردەی تۆپی پێی فەڕەنسا
پۆل:یاریزانانی لیگ ١